Ադամ դե Կոստեր

**Ադամ դե Կոստեր** (, ), բարոկկո դարաշրջանի հոլանդացի նկարիչ Հարավային Նիդերլանդներից։

## Կենսագրություն և գործունեություն
Ադամ դե Կոստերի կենսագրության մասին տեղեկությունները բավականին աղքատիկ են։ Նկարիչը ծնվել է 1586 թվականին Մեխելենում։ Նրա ծնողները Կլարա վան դեր Բորխն էր ու Յան դե Կոստերը։

Կրթության մասին հավաստի աղբյուրներ չեն պահպանվել։ Պահպանվել են որոշ ստեղծագործություններ, որոնցում պատկերված են իտալական բարձրաշխարհիկ ընտանիքի անդամներ. այդ ամենից արվեստի պատմաբանները հանգել են այն եզրակացության, որ նկարիչը ապրել և ստեղծագործել է Իտալիայի մայրաքաղաք Հռոմում։ Իտալիայում գտնվելը ապացուցվել է Ադամ դե Կոստերի նկարներում հանդես եկած կարավաջոյականությամբ ու տենեբրիզմով, որոնք ստեղծվել են Իտալիայում։ Պահպանվել է նաև մի փաստաթուղթ, որտեղ նշված է, որ նկարիչը Հռոմ է այցելել 1635 թվականին։ Հայտնի է, որ Կոստերը Իտալիայում ունեցել է հարազատներ, ովքեր որպես նկարիչներ ապրել ու ստեղծագործել են այդ երկրում։

Որոշակի ժամանակաշրջանում Ադամ դե Կոստերը աշխատել է Անտվերպենում, որտեղ նրա նկարները մեծ ճանաչում ունեին։ Նկարիչի համբավի մասին կարելի է իմանալ այն փաստից, որ վերջինիս դիմանկարը տեղ էր գտել «Իկոնոգրաֆիայում», որի եղինակը հոլանդացի նկարիչ Անտոնիս վան Դեյքն էր։ Այդ դիմանկարի տակ գրված էր «Մեխելենի գիշերների ստեղծող» (), որը փաստում էր նկարչի տենեբրիզմին հարելու մասին։

Գեղարվեստական լուծումները բավականին նման են ֆրանսիացի նկարիչ Ժորժ դե Լատուրի և ուտրեխտցի նկարիչ Գերիտա վան Հոնտհորսթի վաղ շրջանի ոճերին։

## Ընտիր ստեղծագործություններ
* «Երեք երգիչներ»
* «Պետրոս առաքյալի ուրացումը»
* «Անհայտը մոմով»
* «Երկու քանդակագործները երեկոյան»
* «Խաղաքարտ խաղացողները»
* «Տրիկ-տրակ խաղացողները»
* «Հուդիթն ու ծառան Օլոֆերնի գլխի հետ»
* «Սուրբ Ֆրանցիսկ Ասիզկացու աղոթքը և վանական Լեոն»

## Պատկերասրահ

File:Adam_de_Coster_-_Saint_Francis_in_Meditation_with_Brother_Leo.jpg|«Սուրբ Ֆրանցիսկ Ասիզկացու աղոթքը և վանական Լեոն»
File:Adam de Coster - Two Sculptors at Night in Rome. Double Portrait of Francois Duquesnoy and Georg Petel.jpg|«Երկու քանդակագործները երեկոյան» Կոպենհագենի արվեստի պետական թանգարան
File:Card Players.jpg|«Խաղաքարտ խաղացողները», 1620 թվական
File:Adam de coster-judit.jpg|«Հուդիթն ու ծառան Օլոֆերնի գլխի հետ», Պրադո թանգարան (Մադրիդ)
File:Adam de Coster - The Denial of Saint Peter.jpg|«Պետրոս առաքյալի ուրացումը», 1607—1643 թվականներ


## Ծանոթագրություններ

## Գրականություն
* Benedict Nicolson, "Candlelight Pictures from the South Netherlands," in *The Burlington Magazine*, Vol. 108, No. 758. (May 1966), pp.&nbsp;252–256.
* Benedict Nicolson, "Notes on Adam de Coster," in *The Burlington Magazine*, Vol. 103, No. 698. (May 1961), pp.&nbsp;185–186+188-189.
* Hans Vlieghe (1998). *[https://books.google.am/books?id=AS_NXFoY0M4C&printsec=frontcover&source=gbs_ge_summary_r&cad=0#v=onepage&q&f=false Flemish Art and Architecture, 1585-1700]*. Pelican history of art. New Haven: Yale University Press. ISBN 0-300-07038-1

## Արտաքին հղումներ
* (справка)
* (картина «Отречение апостола Петра»)
* http://www.liechtensteincollections.at/en/pages/artbase_main.asp?module=browse&action=m_work&lang=en&sid=87294&oid=W-711201010414513 (описание картины «Три певцы»)

Կատեգորիա:17-րդ դարի նկարիչներ
Կատեգորիա:Բարոկկո ոճի նկարիչներ
Կատեգորիա:Հոլանդացի նկարիչներ
Կատեգորիա:Ֆլանդրիացի նկարիչներ
Կատեգորիա:Պատմանկարիչներ